Source: https://www.liestany.sk/obecny-urad/zasady-pri-vybavovani-staznosti/
Timestamp: 2018-06-21 13:52:55+00:00

Document:
Zásady pri vybavovaní sťažností :: Obec Liešťany
Úvodná stránka > Obecný Úrad > Zásady pri vybavovaní sťažností
Obec Liešťany, IČO 00318230, DIČ 2021211731
v obci L I E Š Ť A N Y
Tieto zásady upravujú postup obce pri vybavovaní sťažností v zmysle zákona č.9/ 2010 Zb.
Sťažnosť je podanie fyzickej osoby alebo právnickej osoby (sťažovateľ), ktorým
poukazuje na konkrétne nedostatky, ktorých odstránenie je v pôsobnosti obce.
Sťažnosť nie je podanie, ktoré
má charakter dopytu, vyjadrenia názoru, žiadosti, podnetu alebo návrhu a nie je v ňom jednoznačne vyjadrené, ochrany akého práva sa sťažovateľ domáha,
síce poukazuje na konkrétne nedostatky, ale riešenie týchto nedostatkov je upravené iným právnym predpisom,
smeruje proti rozhodnutiu obce, vydanému v konaní podľa iného právneho predpisu.
Sťažnosť musí byť čitateľná, zrozumiteľná a musí obsahovať:
meno, priezvisko a adresu trvalého alebo prechodného pobytu sťažovateľa, ak sťažnosť podáva fyzická osoba,
názov, sídlo a meno a priezvisko osoby oprávnenej konať v mene právnickej osoby, ak sťažnosť podáva právnická osoba,
vyjadrenie, proti komu smeruje,
nedostatky, na ktoré poukazuje,
predmet sťažnosti, čiže vyjadrenie, čoho sa sťažovateľ domáha,
Sťažnosť, ktorá neobsahuje vyššie uvedené náležitosti, je považovaná za anonymnú
sťažnosť a podľa ustanovenia §6 ods.1 písm. a) sa nevybavuje.
Sťažnosť, ktorá obsahuje všetky náležitosti, ale chýbajú v nej niektoré informácie, potrebné na prešetrenie, obec písomne vyzve sťažovateľa, aby v lehote podľa §16 ods2. doplnil sťažnosť [vzor č.1]; inak bude sťažnosť odložená [vzor č.2] a sťažovateľ bude o tom upovedomený [vzor č.3].
(1) Sťažnosť podaná písomne
Je sťažnosť, ktorú doručí sťažovateľ písomne, a ktorá obsahuje všetky náležitosti podľa čl. 3 týchto zásad.
(2) Sťažnosť podaná ústne do záznamu
O ústne podanej sťažnosti vyhotoví obec záznam [vzor č.4].
Záznam sa nevyhotoví, ak sťažovateľ nespolupracuje. Takáto sťažnosť sa neprijme. Záznam sa odloží [vzor č.2], ak sťažovateľ odmietne sťažnosť podpísať. Prijatie ústnych sťažností prináleží hlavnému kontrolórovi obce.
(3) Sťažnosť podaná faxom alebo e-mailom
Musí obsahovať zaručený elektronický podpis. Ak elektronický podpis neobsahuje, sťažovateľ ju do 5 pracovných dní príde potvrdiť svojim podpisom a takáto žiadosť sa považuje za písomnú žiadosť
Podanie sťažnosti sa nesmie stať podnetom ani dôvodom na vyvodzovanie dôsledkov, ktoré by sťažovateľovi spôsobili ujmu.
Ak sťažovateľ požiada o utajenie totožnosti, obec je povinná totožnosť sťažovateľa utajiť. Na prešetrenie takejto sťažnosti sa používa jej odpis a postupuje sa v súlade s §8 zákona.
Obec je povinná sťažnosť prijať.
V prípade, že nie je príslušná na vybavenie sťažnosti, postúpi sťažnosť najneskôr do 10 pracovných dní príslušnému orgánu a zároveň o tom upovedomí sťažovateľa. [vzor č.5]
Ak sťažovateľ požiadal o utajenie totožnosti, sťažnosť nebude postúpená. Príslušnosť na vybavenie sa posudzuje v zmysle §11 zákona.
Ak podanie nie je sťažnosťou v zmysle zák. 9/2010 Zb., obec podanie vráti tomu, kto ho podal.
Prijatú sťažnosť obec zaeviduje v centrálnej evidencií sťažností, ktorú vedie hlavný kontrolór obce.
Centrálna evidencia sťažností obsahuje:
údaje podľa §5 ods.2,
Prešetrovanie sťažnosti a príslušnosť
Prešetrovaním sťažnosti sa rozumie zisťovanie skutočného stavu veci a jeho súlad alebo rozpor so všeobecne záväznými predpismi a vnútornými predpismi, ako aj príčiny vzniku zistených nedostatkov a ich následky.
Vychádza sa pri tom z predmetu, bez ohľadu na sťažovateľa a toho, proti komu sťažnosť smeruje, ako aj na to, ako ju sťažovateľ označil.
Ak má sťažnosť viac bodov, prešetruje sa každý z nich. Skutočnosť, ktorá sa nedá prešetriť sa uvedie v zápisnici.
a) Týkajúce sa činnosti obecného zastupiteľstva pri prenesenom výkone štátnej správy prešetruje a vybavuje najbližší orgán štátnej správy (spravidla odvolací orgán) s kontrolnou právomocou. Ak takýto orgán nie je tak sťažnosti prešetruje a vybavuje ústredný orgán štátnej správy pre kontrolu vybavovania sťažností - Úrad vlády SR.
b) Proti starostovi obce prešetruje a vybavuje najbližší orgán štátnej správy s kontrolnou právomocou (spravidla odvolací orgán). Ak takýto orgán nie je, tak sťažnosti prešetruje a vybavuje ústredný orgán štátnej správy pre kontrolu vybavovania sťažností - Úrad vlády SR.
c) Proti vedúcim zamestnancom a zamestnancom obdobne ako pri samosprávnej činnosti.
a) Komisia verejného poriadku obecného zastupiteľstva
- proti činnosti jednotlivých poslancov obecného zastupiteľstva
Každý zúčastnený na vybavení sťažnosti, komu je sťažovateľova totožnosť známa, je povinný o nej zachovať mlčanlivosť, ak o to požiadal sťažovateľ. V takomto prípade sa pri prešetrovaní sťažnosti postupuje len na základe jej odpisu, v ktorom sa neuvádza nič z toho, čo by umožňovalo identifikáciu sťažovateľa.
Osoba príslušná na vybavenie sťažnosti je povinná bezodkladne oboznámiť toho, proti komu sťažnosť smeruje, s jej obsahom v takom rozsahu a čase, aby sa jej prešetrovanie nemohlo zmariť. Zároveň mu umožní vyjadriť sa k sťažnosti, predkladať doklady, písomnosti, informácie a údaje potrebné na vybavovanie sťažnosti.
Osoba príslušná na vybavenie sťažnosti je oprávnená v nevyhnutnom rozsahu (§ 6 ods. 2 zákona o sťažnostiach) písomne vyzvať sťažovateľa na spoluprácu s poučením, že v prípade neposkytnutia spolupráce alebo jej neposkytnutia v stanovenej lehote, sťažnosť odloží podľa § 6 ods. 1 písm. h zákona o sťažnostiach).
Ak nemožno sťažnosť alebo jej časť prešetriť, osoba príslušná na prešetrenie sťažnosti to uvedie v zápisnici o prešetrení sťažnosti a oznámi sťažovateľovi.
Osoba príslušná na vybavenie sťažnosti vyhotoví zápisnicu o prešetrení sťažnosti [vzor č.6]
O predĺžení lehoty (§ 12 ods. 2 zákona o sťažnostiach) na vybavenie rozhoduje starosta obce. V prípadoch sťažnosti proti činnosti starostu, rozhoduje o predložení lehoty komisia verejného poriadku OZ.
Osoba príslušná na vybavenie sťažnosti odošle písomné oznámenie výsledku jej prešetrenia sťažovateľovi [vzor č.7].
Kontrolu vybavovania sťažností v obci vykonáva v súlade s ustanovením §18d ods. 1 zákona č. 369/1990 Z. z. o obecnom zriadení v znení neskorších predpisov hlavný kontrolór.
Osoba príslušná na vybavenie sťažnosti je oprávnená kontrolovať, či sa opatrenia prijaté na odstránenie nedostatkov a príčin ich vzniku riadne plnia.
Prípady, ktoré neriešia tieto zásady, budú riešené v zmysle zákona 9/2010 Zb.
Tieto zásady nadobúdajú účinnosť dňom schválenia v obecnom zastupiteľstve .
Zásady boli schválené na ............zasadnutí Obecného zastupiteľstva Obce Liešťany dňa .......................uznesením č. ........
Vzor 1 - Sťažnosť – výzva na spoluprácu
Vzor 2 - ZÁZNAM o odložení sťažnosti
Vzor 3 - Odloženie sťažnosti – upovedomenie
Vzor 4 - ZÁZNAM o ústnej sťažnosti
Vzor 5 - Sťažnosť – postúpenie
Vzor 6 - Zápisnica o prešetrení sťažnosti
Vzor 7 - Oznámenie výsledku prešetrenia sťažnosti

References: §6
 §16
 čl. 3
 §8
 §11
 §5
 § 6
 §18